Source: http://fin.afterdawn.com/uutiset/artikkeli.cfm/2014/01/16/ylen_televisiokanavien_teravapiirtotarkkuuteen_siirtyminen_alkaa_28_tammikuuta
Timestamp: 2017-06-25 22:34:48+00:00

Document:
Ylen televisiokanavien teräväpiirtotarkkuuteen siirtyminen alkaa 28. tammikuuta - AfterDawn
Ylen televisiokanavien teräväpiirtotarkkuuteen siirtyminen alkaa 28. tammikuuta
Kirjoittaja Juha Tuppi (Google+) @ 16.1.2014 13:24 Kommentteja (8)
Yle ilmoitti tarjoavansa tv-kanavansa teräväpiirtotarkkuudella jakeluoperaattoreille 28. tammikuuta alkaen.
Yle uutisoi DNA:n aloittavan ensimmäisenä Ylen TV1 HD- ja TV2 HD -kanavien näyttämisen yhtiön antenni- ja kaapelitalouksissa. Koska kyseessä ovat niin sanotut must carry -kanavat, ne tulevat myös kaikkien kaapelioperaattorien jakeluun DNA:n antennijakelun alueella. Kanavat tulevat olemaan tarjolla maksutta ja salaamattomina. Yle Teema HD- ja Yle Fem HD -kanavien kaapelijakelu on edelleen neuvottelun alla. Ylen TV1 HD- ja TV2 HD -kanavat liitetään myös Canal Digitalin kanavapaketteihin, ja ne ovat nähtävissä kaikille Canal Digitalin satelliittiasiakkaille.
Yle lupaa tarjota kaiken omatuotanteisen televisiosisällön teräväpiirtona vuoteen 2015 mennessä. Myös suuri osa Sotšin olympialaisista tuotettavista 350 tunnista televisio-ohjelmaa tulee olemaan saatavilla teräväpiirtona.
<Valve lisäämässä SteamOS-käyttöjärjestelmään musiikki-, elokuva- ja televisiotarjontaa
>Oculus Rift saamassa pahan kilpailijan Valven tulevasta virtuaalijärjestelmästä?
8 kommenttia 116.1.2014 14:33
Nyt kun vielä noille Ylen nettilähetyksille tehtäisiin jotain. Laatu on hirveää kuraa, varsinkin jos katsoo urheilua.
216.1.2014 15:19
Lainaus, alkuperäisen viestin kirjoitti friis: Nyt kun vielä noille Ylen nettilähetyksille tehtäisiin jotain. Laatu on hirveää kuraa, varsinkin jos katsoo urheilua. Areenaan on tulossa myös HD, aikataulusta ei vaan ole vielä kerrottu mitään.
316.1.2014 16:38
Kyselikö Afterdawn muilta operaattoreilta heidän aikatauluistaan?
416.1.2014 19:39
Onhan se kiva, että 4K:n kynnyksellä saadaan edes kaksi kanavaa teräväpiirtona 20 ilmaisesta kaapelikanavasta. Sitä odotellessa, että MTV3 HD ja Nelonen HD näkyy ilman kaapelikorttia ja conax-naitoksia.
516.1.2014 19:59
Tärkeintä tietenkin, että tulee sat-kanaville ;)
616.1.2014 21:47
Lainaus, alkuperäisen viestin kirjoitti Teku007: Kyselikö Afterdawn muilta operaattoreilta heidän aikatauluistaan? Ei kyselty, mutta toisaalta must-carry pakottaa jo valtaosan operaattoreista avaamaan lähetyksensä samoihin aikoihin.
Suomeksi: Jos DNA:n HD-antenniverkko näkyy paikkakunnallasi, joutuu paikkakuntasi kaapelioperaattorikin välittämään Ylen HD-kanavat. Ilmaiseksi. Ja käsittääkseni aloittamaan välittömästi DNA:n kanssa.
DNA:n HD-lähetysten näkyvyysalue löytyy tältä kartalta:
http://kuuluvuus.dna.fi/Peittokartta/?taso=HDTV
716.1.2014 22:06
Näyttivät tuolla Tietokonelehden sivuston uutisissa jakavan virheellistä tietoa. Kun väittivät yhdessä lauseessa että Ylen uudet kanavat tarvitsevat "Antenna Ready HD" vastaanottimen. Vaikka Ylen sivuilla sanotaan että kanavat ovat ilmaisia, salaamattomia ja näkyvät ilman korttia. "Antenna Ready HD" tarvitaan käytännössä vain maksullisissa kanavissa eli se on rakennettu CI+ kortinlukijan varaan.
http://www.tietokone.fi/artikkeli/uutis...anavat_nakyviin
Olisivat nyt sanoneet että näkyvät "Antenna Ready HD" vastaanottimissa tai tarvitaan antenniverkon DVB-T2 virittimen sisältävä HD -vastaanotin. Luulisi että tekniikanalan lehden tekijöillä olisi enemmän tietämystä että eivät tekisi tuollaisia töppejä joka voidaan katsoa kuluttajan harhaanjohtamiseksi.
Viestiä on muokattu sen lähettämisen jälkeen. Viestiä on muokattu viimeksi 16.1.2014 @ 22:19
816.1.2014 23:56
Harmi vaan kun omasta telkkarista puuttuu toi DVB-T2 tuki.. Ostin telkkarin liian aikaisin ja siitä kärsitään niin kauan kunnes ostan uuden telkkarin/digiboxin. Tosin eipä oo töllöä tullu katottua yli vuoteen kuin netistä joten HD-Areenaa odotellessa.

References: HD 
 HD 
 HD 
 HD 
 HD 
 HD